 

**בבית הדין הצבאי לערעורים**

בפני:

**תא"ל נועה זומר** - המשנה לנשיאה

בעניין:

**התובע הצבאי הראשי –** המבקש (ע"י ב"כ, סגן רואי נחום; סרן יובל האן)

**נ ג ד**

**ב/\*\*\*\*\*\*\* טוראי י' ע' –** המשיב (ע"י ב"כ, עו"ד מאי ג'רבי; עו"ד שגיא גרינפלד)

בקשה להארכת מעצר ב – 90 ימים או עד מתן הכרעת דין. הבקשה התקבלה.

**ה ח ל ט ה**

1. לפניי בקשה להארכת מעצרו של המשיב, **טור' י' ע'**, ב-90 ימים או עד מתן הכרעת הדין בעניינו, לפי המוקדם, לפי סעיף 243ב לחוק השיפוט הצבאי, התשט"ו-1955 וסעיף 62 לחוק סדר הדין הפלילי (סמכויות אכיפה – מעצרים), התשנ"ו-1996.
2. המשיב עצור, עד תום ההליכים המשפטיים בעניינו, בגין עבירות של אי מניעת פשע, לפי סעיף 262 לחוק העונשין, תשל"ז - 1973 ושל עבירות בנשק (סחר) בצוותא, לפי סעיפים 144(ב2) ו29 לחוק. כתב האישום נגדו הוגש ביום 12 בינואר 2023.
3. נמסר, כי בתום הליך של גישור, הגיעו הצדדים להסכמות, שבמסגרתן אמור המשיב להודות בכתב אישום מתוקן, ולאחר מכן ייערך בעניינו תסקיר עונש. דיון ההקראה אמור היה להתקיים אתמול, 8 באוקטובר 2023, אך נדחה ליום 22 באוקטובר 2023, עקב המצב הביטחוני.
4. זה הרקע לבקשה להארכת המעצר. באת כוחו של המשיב מסרה את הסכמתה להארכת המעצר המבוקשת.
5. בנסיבות הללו, בשים-לב למהות האישומים המיוחסים למשיב, לעמדת הצדדים ולשלב הדיוני שבו מצוי ההליך, מצאתי להיעתר לבקשה.
6. אני מורה, אפוא, על המשך מעצרו של המשיב למשך תשעים (90) ימים נוספים, החל מהיום, או עד למועד מתן הכרעת הדין בעניינו, לפי המוקדם.

ניתנה והודעה היום, כ"ד בתשרי התשפ"ד, 9 באוקטובר 2023. בהסכמת הצדדים, נערך הדיון במעמד המשיב בלבד, באמצעות היוועדות חזותית.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**תא"ל נועה זומר המשנה לנשיאת בית הדין הצבאי  
ל ע ר ע ו ר י ם**

**חתימת המגיה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ העתק נאמן למקור**

**סרן כפיר לב**

**תאריך: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ קצין בית הדין**